# **DECIZIA ETAPEI DE ÎNCADRARE**

## Nr. din .........2019

**PROIECT**

Ca urmare a solicitării de emitere a acordului de mediu adresate de **Comuna Vârșolț**, cu sediul județul Sălaj, comuna Vârșolț, saul Vârșolț, înregistrată la APM Salaj cu nr. 7355/08.10.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.12.2019, că proiectul: ***Construire pod peste râul Crasna, în comuna Vârșolț, județul Sălaj***, propus a fi amplasat în: județul Sălaj, comuna Vârșolț, satul Vârșolț, intravilan

***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit.f- *Construcția căilor navigabile interioare, altele decât cele prevăzute în anexa 1, lucrări de canalizare și lucrări împotriva inundațiilor*; și pct. 13, lit a) –*Orice moificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Sălăjeanul, afişare şi înregistrare anunţ la sediul Primăriei Comunei Vârșolț, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:*** *Lucrările prevăzute în proiect:*

- lungimea în axul drumului=30.80 m, latimea suprastructurii în firul apei=5.50 m, lățimea părții carosabile = 3.50 m, cu o singură deschidere, panta transversală unica 2.50%, cota talveg proiectată 219.27 mdMN, cota intrados grindă 223.27 mdMN, cota debitului cu probabilitatea de 5 % este de 221.27 mdMN, cota debitului maxim cu probabilitatea de 1 % este de 222.27 mdMN cu înalțime de libera trecere a apei de 1.0 m.

**- infrastructura:** alcătuită din2 culei fundate indirect în albie realizate din piloti forați realizați prin intermediul metodei CFA; pilotii vor avea o lungime de 15.00 m și un diametru Dn=800 mm , se va realiza din beton armat tip C25/30, cu lungimea de L=4.96 m, latimea l= 3.70 m si inaltimea H=1.20 m, elevatiile din beton tip C30/37, cu lungimea L=4.76 m, lătimea l=1.37-2.22 m și înălțimea H=4.93 m; suprafetele din spatele elevatiilor se vor hidroizola cu 2 straturi de bitum filerizat si 50 cm de zidarie uscata din piatra bruta protejat cu maluri cu geotextil; captarea apei infliltrate în spatele culeelor se va realiza prin dren cu cuneta si barbacane;

**- suprastructura:** va fi formată din 4 bucati grinzi prefabricate din beton cu corzi

aderente G93-24 cu lungimea de L=24.00 m si inaltimea H=93 cm, simplu rezemate, dispuse la 1.20 m interax, peste care se toarna o placa de suprabetonare cu beton C30/37, cu grosimea de 18-26 cm, hidroizolatie 1 cm, un strat de sapa pentru protectie a hidroizolatiei (mortar asfaltic) de 3 cm si aplicarea a 2 straturi de 4 cm de beton asfaltic BAmP16. În profil transversal podul va avea o parte carosabila cu latimea totala de 3.50 m si un trotuar de 1.00 m, partea carosabila este marginita la stanga de o grinda parapet de 0.50 m pe care se va monta un parapet de siguranta tip H4b iar la dreapta este marginita de o bordura inalta prefabricata care va fi matata cu celochit pentru etanseizare; În trotuar se vor monta 2 tuburi PVC de 110 mm pentru a se putea introduce eventuale cabluri electrice sau de curenti slabi; peste tuburi se va turna un strat de beton C12/15 pentru protectia acestora; stratul de uzura al trotuarelor va fi realizat dintr-un strat de beton asfalti BA8 cu grosimea de 3 cm care va fi si calea de rulare pietonala; trotuarul a fi marginit de o grinda parapet l=0.30 m pe care se va monta un parapet tin teava zincata; parapetii de siguranță vor respecta stasurile in vigoare la montarea acestora si la coditiile de calitate; panta transversala a suprastructurii va fi unica de 2.50 % iar longitudinal de 1%; podul va avea rosturi de dilatare, se vor monta dispozitive de acoperire a rostului de dilatare de ±Δ50mm; grinzile vor fi montate pe aparate de rezem din neopren;

* **racordarile cu terasamentele:** racordarea culeilor noi se va asigura prin 4 tronsoane de gabioane pe o lungime de 5 m fiecare cu dispunerea in plan oblica, doua amonte si doua aval de pod, care sa continua cu 4 randuri suprapuse de gabioane cu latimi l=1.0 – 2.50 m si înaltime H=0.50 – 1.00 m, pe o lungime de 5 m amonte si 5 m aval;

Încastrarea aripilor în stratul de gresie a malurilor, se va realiza astefel incat lucrarile de constructie si amaplasare in plan a constructiei propriu zise sa nu necesite ocuparea sectiunii de scurgere prin albie a cursului de apa; racordarea podului cu drumurile de acces se va realiza prin placi de racordare din beton C30/37 cu lungimea l=3.00 m si pe o latime L= 3.76 m avand o grosime h=0.30, cu suprastructura alcatuita din doua straturi asfaltice: un strat de legatura si un strat de uzura ( ambele din BAP 16 – 4 cm, fiecare); placa de suprabetonare sta pe un strat de nisip de 10 cm si reazama cu un capat pe culee si cu unul pe o grinda de rezemare cu lungimea L=3.76 m si latimea l=0.4 m si h=0.4 m realizata din b.a. C25/30; grinda este pusa pe un prism de piatra sparata care va respecta cerintele de calitatea aferente exectutiei drumurilor; pentru protectia participantilor la trafic se vor monta pe rampe prapeti de protectie tip N2 conform normativelor in vigoare acestia avand lungimea de 13.00-28.00 m pe fiecare parte.

**- albia:** se va decolmata si reprofila pentru sporirea ariilor sectiunilor de calcul și îmbunatatirea parametriilor de scurgere în zona infrastucturii, se va amenaja o scară de acces pe fiecare mal în diagonală și casiuri pentru scurgerea apelor, talvegul albiei sub pod respectiv amonte infrastuctura pe 10 m si aval pe 15 se va proteja cu pereu din piatra bruta (h=20cm), marginite de 2 pinteni din beton armat de clasa C25/30 (amonte L=25.00 m, l= 0.50 m , h= 1.0 m iar aval L=25.00 m, l= 0.50 m , h= 1.0 m;

Semnalizarea rutieră

Traversarea podului va fi semnalizata orizontal si vertical conform normativelor in vigoare.

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: nu este cazul;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției, cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri și condiții pentru emisii în atmosferă, gestionarea deșeurilor rezultate, ocuparea de teren, astfel realizarea proiectului va conduce la efecte negative nesemnificative atât pe durata proiectului cât și după realizarea lui.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

***Măsuri pentru protecția calității apelor:***

- conceperea soluției s-a realizat prin alegerea soluției optime, pentru evitarea prejudiciilor ireversibile aduse mediului acvatic de orice tip;

- amplasarea lucrărilor se va face astfel încât să se evite: modificarea dinamicii scurgerii apelor de suprafată; modificarea scurgerilor apelor subterane;

***Măsuri pentru protecția calității aerului:***

Pe toata perioada de proiectare-execuție-întreținere se vor respecta următoarele obligații în domeniu:

- să respecte reglementările privind protecția aerului, adoptând măsuri tehnologice adecvate de reţinere și neutralizare a poluanţilor atmosferici;

- soluţiile proiectate să confere performanțele tehnologice în scopul reducerii emisiilor poluante;

- soluţiile trebuie să asigure măsuri speciale pentru protecţia fonică a surselor generatoare de zgomot și vibraţii, pentru a nu depăşi pragul fonic admis;

- întreținerea și repararea periodică a utilajelor;

- folosirea utilajelor care prezintă motoare cu catalizator;

- stropirea căilor de acces pentru reducerea poluării cu praf;

***Măsuri pentru protecția solului și subsolului:***

- pentru evitarea poluării cu produse petroliere se vor aplica *Măsurile pentru protecția calității apelor*;

- subsolul nu va fi afectat semnificativ prin lucrările care se vor executa;

- în vederea protecției solului și a subsolului și a apelor freatice și de adâncime, utilajele și materialele care se vor folosi în vederea modernizării și reabilitării drumurilor și podurilor, suprafețele de teren care vor fi ocupate cu rol de organizare de șantier vor fi balastate, evitându-se scurgerile accidentale de la utilajele alflate pe teren.

***Măsuri pentru protecția ecosistemelor terestre și acvatice:***

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

***Măsuri pentru protecția aşezărilor umane şi a altor obiective de interes public:***

- nu vor fi afectate construcţiile și așezările umane din vecinătate, din contră realizarea punții pietonale va facilita și va ușura sistemul de tranzit peste valea Barcăului în zona studiată;

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zona punții pietonale nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se vor respecta în totalitate lucrările necesare organizării de șantier.Lucrările de ***organizare de șantier*** privesc de lucrări pregătitoare realizării lucrărilor: se vor amenaja suprafețe de teren, în vederea unei bune desfășurări a activității de execuție.

*-* în momentul începerii execuției lucrărilor, execuntantul împreună cu responsabilul din partea beneficiarului, vor stabili o locație pentru depozitarea materialelor de execuție a lucrărilor;

*-* impactul asupra mediului în perioada organizării de șantier va fi temporar, după realizarea investiției se va reda terenul la starea inițială;

*-* sursele de poluanți în perioada organizării de șantier vor fi: utilajele și mașinile care vor ajuta la realizarea investiției. Acestea vor produce noxe nesemnificative din punct de vedere a mediului, astfel nefiind necesare instalații speciale de reținere, evacuare și dispersia a poluanților în mediu.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 38 din 07.10.2019 emis de Comuna Vîrșolț, terenul se găseşte în domeniul public al comunei Vârșolț.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie şi funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș-Tisa, nr. 303/07.11.2019, înregistrată la APM Sălaj cu nr. 8191/11.11.2019, decizie justificată prin următoarele: lucrările prevăzute vor avea impact temporar, pe perioada realizării lucrărilor, asupra corpului de apă;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. ......din .........2019,*** eliberat de A.N. Apele Române, Administrația Bazinală de Someş-Tisa;
* Proiectantul este responsabil de calculele hidraulice privind dimensionarea secţiunii de curgere a cursului de apă în secţiunea podului;
* Înainte de începerea execuţiei beneficiarul va începe demersurile privind reglementarea regimului juridic al terenurilor proprietate publică a statului aflate în administrarea A.N. „Apele Române” ce se vor ocupa temporar şi definitiv de lucrările aferente investiţiei.
* înainte de începerea execuţiei lucrărilor se vor prezenta la SGA Salaj următoarele documente întocmite pentru perioada de execuţie: planul de prevenire şi combatere a poluărilor accidentale, Planul de apărare împotriva inundaţiilor şi fenomenelor meteorologice periculoase, precum şi Graficul de executie a lucrărilor;
* începerea execuției lucrărilor se va anunța cu cel puțin 10 zile înainte la Sistemul de Gospodărire a Apelor Sălaj;
* în cazul în care apar modificări ce impun schimbarea soluţiilor avizate, beneficiarul investiţiei va solicita Aviz de gospodărire a apelor modificator, conform Ord. 828/2019;
* pe parcusul execuției lucrărilor şi după, constructorul şi beneficiarul au obligaţia de a asigura scurgerea liberă a apelor, depozitarea de materiale sau staţionarea utilajelor în albie sau pe malurile cursului de apă fiind interzisă; În perioada de execuţie a lucrărilor se vor lua toate măsurile ce se impun pentru evitarea poluării apelor, pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice;
* recepția lucrărilor se va face în prezența delegatului Sistemul de Gospodărire a Apelor Sălaj;
* după finalizarea lucrărilor, beneficiarul are obligaţia să solicite emiterea Autorizației de gospodărire a apelor, conform prevederilor Legii Apelor nr. 107/1996, cu modificările și completările ulterioare(potrivit căreia, beneficiarul are obigația să întrețină albia și malurile cursuli de apă și să asigure secțiunea optimă de curgere, pe cheltuiala proprie, în limita a două lungimi ale podului în albia majoră în amonte și în limita unei lungimi a podului în albia minoră în aval);
* pentru punerea în siguranţă a lucrării de artă se vor lua măsuri de asigurare a stabilităţii albiei şi malurilor în zona acesteia;
* este interzisă degradarea albiei şi malurilor pe parcursul execuţiei lucrărilor. Se vor lua toate măsurile necesare pentru apărarea obiectivelor socio-economice şi terenurilor riverane împotriva inundaţiilor, atât pe parcursul execuţiei, cât şi pe parcursul exploatării;
* beneficiarul are obligația de a monta miră hidrometrică la podul de pe cursul de apă Crasna, amplasarea și montarea acesteia facându-se împreună cu specialiștii de la Serviciul de Hidrologie din carul SGA Sălaj
* beneficiarul va fi pregătit permanent pentru a lua măsuri şi a face lucrări de apărare la viituri a obiectivului aflat în execuţie;
* orice avarie survenită la lucrări în timpul execuţiei sau exploatării acestora, datorită fenomenelor hidro-meteorologice periculoase independente de activitatea de întreţinere şi exploatare a lucrărilor hidrotehnice, intră în sarcina beneficiarului;
* pe perioada execuţiei lucrărilor de investiţii la acest obiectiv, se interzice extracţia de nisipuri şi pietrişuri din albiile cursurilor de apă, fără avizul şi autorizaţia de gospodărire a apelor emise de autoritatea teritorială de gospodărire a apelor;
* la terminarea lucrărilor se vor dezafecta şi rada folosinţei iniţiale terenul ocupat cu drumurile de acces şi cu platformele de lucru;
* în cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Claudia SANDOR